CELEX: 32022D0796
Language: sl
Date: 2022-05-12 00:00:00
Title: Sklep Komisije (EU) 2022/796 z dne 12. maja 2022 o odobritvi, v imenu Evropske unije, spremembe Priloge XVIII k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani

20.5.2022   
               
               
                  SL
               
               
                  Uradni list Evropske unije
               
               
                  L 141/111
               
            
         SKLEP KOMISIJE (EU) 2022/796
         z dne 12. maja 2022
         o odobritvi, v imenu Evropske unije, spremembe Priloge XVIII k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Sklepa Sveta 2012/734/EU z dne 25. junija 2012 o podpisu Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani in o začasni uporabi dela IV Sporazuma glede trgovinskih zadev (1), zlasti člena 4 Sporazuma,
         ob upoštevanju naslednjega:
         
                     (1)
                  
                  
                     Sporazum o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (v nadaljnjem besedilu: Sporazum) še ni začel veljati.
                  
               
                     (2)
                  
                  
                     Vendar člen 353(4) Sporazuma določa začasno uporabo dela IV Sporazuma v zvezi s trgovinskimi zadevami. Posledično se del IV Sporazuma od 1. avgusta 2013 začasno uporablja za Honduras, Nikaragvo in Panamo, od 1. oktobra 2013 za Kostariko in Salvador ter od 1. decembra 2013 za Gvatemalo.
                  
               
                     (3)
                  
                  
                     Člen 247 Sporazuma določa možnost vključitve novih geografskih označb v Prilogo XVIII („Zaščitene geografske označbe“) k Sporazumu po zaključku postopka ugovora in po uspešnem pregledu, ki ga opravijo pristojni nacionalni ali regionalni organi v skladu z ustreznimi pravili in postopki Pridružitvenega sveta.
                  
               
                     (4)
                  
                  
                     Kostarika je Uniji predložila zahtevek za vključitev nove geografske označbe v del B Priloge XVIII k Sporazumu. Unija je zaključila postopek ugovora in pregled te nove geografske označbe.
                  
               
                     (5)
                  
                  
                     Salvador je Uniji predložil zahtevek za vključitev desetih novih geografskih označb v del B Priloge XVIII k Sporazumu. Unija je zaključila postopek ugovora in pregled teh novih geografskih označb.
                  
               
                     (6)
                  
                  
                     V skladu s členom 6 Sporazuma je Pridružitveni svet, ustanovljen v skladu s členom 4 Sporazuma, pristojen za spremembo seznama geografskih označb iz Priloge XVIII k Sporazumu.
                  
               
                     (7)
                  
                  
                     S členom 274 Sporazuma je ustanovljen Pododbor za intelektualno lastnino, ki sme Pridružitvenemu svetu priporočiti spremembe seznama geografskih označb iz Priloge XVIII k Sporazumu.
                  
               
                     (8)
                  
                  
                     Pododbor za intelektualno lastnino je 13. junija 2022 ocenil informacije v zvezi z dodatnimi geografskimi označbami Kostarike in Salvadorja ter Pridružitvenemu svetu priporočil, da ustrezno spremeni del B Priloge XVIII k Sporazumu.
                  
               
                     (9)
                  
                  
                     Del B Priloge XVIII k Sporazumu bi bilo zato treba ustrezno spremeniti, spremembe pa bi bilo treba odobriti v imenu Unije –
                  
               SKLENILA:
         
            Člen 1
            Spremembe dela B Priloge XVIII k Sporazumu, določene v osnutku sklepa Pridružitvenega sveta, se odobrijo v imenu Unije.
            Osnutek sklepa Pridružitvenega sveta je priložen temu sklepu.
         
         
            Člen 2
            Predstavnik Unije v Pridružitvenem svetu je pooblaščen, da v imenu Unije odobri odločitev Pridružitvenega sveta.
         
         
            Člen 3
            Ta sklep se objavi v Uradnem listu Evropske unije.
            Sklep Pridružitvenega sveta se po sprejetju objavi v Uradnem listu Evropske unije.
         
         
            V Bruslju, 12. maja 2022
            
               
                  Za Komisijo
               
               Janusz WOJCIECHOWSKI
               
                  član Komisije
               
            
         
         
            (1)  UL L 346, 15.12.2012, str. 1.
      
      
         
            PRILOGA
            
               
                  OSNUTEK SKLEPA št. […]/2022 PRIDRUŽITVENEGA SVETA EU-SREDNJA AMERIKA
                  o spremembi Priloge XVIII („Zaščitene geografske označbe“) k Sporazumu o pridružitvi med Evropsko unijo in njenimi državami članicami na eni strani ter Srednjo Ameriko na drugi strani
                  PRIDRUŽITVENI SVET EU-SREDNJA AMERIKA JE –
                  ob upoštevanju Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani in zlasti člena 247 Sporazuma,
                  ob upoštevanju naslednjega:
                  
                              (1)
                           
                           
                              Sporazum o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (v nadaljnjem besedilu: Sporazum) (1) se od 1. avgusta 2013 uporablja za Honduras, Nikaragvo in Panamo, od 1. oktobra 2013 za Kostariko in Salvador ter od 1. decembra 2013 za Gvatemalo.
                           
                        
                              (2)
                           
                           
                              Člen 247 Sporazuma določa možnost vključitve novih geografskih označb v Prilogo XVIII („Zaščitene geografske označbe“) k Sporazumu po zaključku postopka ugovora in po uspešnem pregledu, ki ga opravijo pristojni nacionalni ali regionalni organi v skladu z ustreznimi pravili in postopki Pridružitvenega sveta.
                           
                        
                              (3)
                           
                           
                              Kostarika je 2. julija 2020 v skladu s členom 247 Sporazuma Uniji predložila zahtevek za vključitev nove geografske označbe v Prilogo XVIII („Zaščitene geografske označbe“) k Sporazumu. Unija je zaključila pregled nove geografske označbe Kostarike in postopek ugovora, ki je bil objavljen 6. decembra 2021 (2).
                           
                        
                              (4)
                           
                           
                              Salvador je 7. junija 2021 v skladu s členom 247 Sporazuma Uniji predložil zahtevek za vključitev desetih novih geografskih označb v Prilogo XVIII („Zaščitene geografske označbe“) k Sporazumu. Unija je zaključila pregled novih geografskih označb Salvadorja in postopek ugovora, ki je bil objavljen 28. decembra 2021 (3).
                           
                        
                              (5)
                           
                           
                              Pododbor za intelektualno lastnino je na skupnem sestanku med EU in Srednjo Ameriko 13. junija 2022 po predhodni oceni prejetih informacij v zvezi z novimi geografskimi označbami Kostarike in Salvadorja v skladu s členom 274(2) Sporazuma sklenil predlagati Pridružitvenemu svetu, da ustrezno spremeni Prilogo XVIII k Sporazumu.
                           
                        
                              (6)
                           
                           
                              Pridružitveni svet je pristojen za sprejem te odločitve na podlagi medsebojnega dogovora v skladu s členom 11 svojega poslovnika.
                           
                        
                              (7)
                           
                           
                              Prilogo XVIII k Sporazumu bi bilo zato treba spremeniti, kot je navedeno v tem sklepu –
                           
                        SKLENIL:
                  
                     Člen 1
                     Vnosi iz Priloge k temu sklepu se dodajo v tabelo v delu B Priloge XVIII „Zaščitene geografske označbe“ k Sporazumu, kot je bilo določeno s Sklepom št. 5/2014 Pridružitvenega sveta EU-Srednja Amerika (4).
                  
                  
                     Člen 2
                     Ta sklep, pripravljen v dveh izvodih, podpišeta predstavnika Pridružitvenega sveta EU-Srednja Amerika, ki sta za namene spremembe Sporazuma pooblaščena za delovanje v imenu pogodbenic.
                     Ta sklep začne učinkovati na dan zadnjega podpisa.
                     Ta sklep začne veljati na dan sprejetja.
                  
                  
                     Sestavljeno v/na
                     
                        
                           Za Odbor za trgovino
                        
                        
                           Vodja delegacije EU
                        
                     
                     
                        
                           Vodja delegacije Srednje Amerike
                        
                     
                  
               
            
            
               (1)  UL L 346, 15.12.2012, str. 3.
            
               (2)  INFORMATIVNO OBVESTILO – JAVNO POSVETOVANJE Geografske označbe iz Kostarike za zaščito kot geografske označbe v Evropski uniji (UL C 489, 6.12.2021, str. 10).
            
               (3)  INFORMATIVNO OBVESTILO – JAVNO POSVETOVANJE Geografske označbe iz Salvadorja za zaščito kot geografske označbe v Evropski uniji (UL C 522, 28.12.2021, str. 20) in Popravek Informativnega obvestila – Javno posvetovanje Geografske označbe iz Salvadorja za zaščitijo kot geografske označbe v Evropski uniji (UL C 30, 20.1.2022, str. 2).
            
               (4)  Sklep št. 5/2014 Pridružitvenega sveta EU-Srednja Amerika z dne 7. novembra 2014 o geografskih označbah, ki se vključijo v Prilogo XVIII k Sporazumu (UL L 196, 24.7.2015, str. 59).
         
      
      
         
            PRILOGA
            
                        Država
                     
                     
                        Ime
                     
                     
                        Proizvodi
                     
                  
                        Kostarika
                     
                     
                        Tarrazú
                     
                     
                        kava
                     
                  
                        Salvador
                     
                     
                        Café Alotepec
                     
                     
                        kava
                     
                  
                        Salvador
                     
                     
                        Café Bálsamo Quezaltepec
                     
                     
                        kava
                     
                  
                        Salvador
                     
                     
                        Café Cacahuatique
                     
                     
                        kava
                     
                  
                        Salvador
                     
                     
                        Café Chichontepec
                     
                     
                        kava
                     
                  
                        Salvador
                     
                     
                        Café Tecapa Chinameca
                     
                     
                        kava
                     
                  
                        Salvador
                     
                     
                        Camarón Bahía de Jiquilisco
                     
                     
                        kozica
                     
                  
                        Salvador
                     
                     
                        Chaparro
                     
                     
                        destilirana žitna žgana pijača
                     
                  
                        Salvador
                     
                     
                        Jocote Barón Rojo San Lorenzo
                     
                     
                        sveže sadje
                     
                  
                        Salvador
                     
                     
                        Loroco San Lorenzo
                     
                     
                        sveža zelenjava
                     
                  
                        Salvador
                     
                     
                        Pupusa de Arroz de Olocuilta
                     
                     
                        na plošči pečen debel rižev mlinec (tortilja)